Verblyf is fantasties geleë naby Marakele. Ons het meer wild gesien by Thanizimbi as by Marakele en was heerlik om self deur die plaas te ry. Verblyf is skoon en netjies alhoewel ons nie bewus was van die feit dat die verblyf sonder handdoeke, skottelgoedseep, afdrooglappe en die basiese items wat 'n mens gewoonlik ontvang as deel van selfsorgverblyf nie. Dus was dit moeilik met klein kindertjies sonder die basiese. Die stortkop kan ook gerus opgegradeer word. Daar kom skaars water uit. Daar is ook geen buiteligte by die braai-area nie. Ons sal vir seker weer besoek alhoewel ons dan meer voorbereid sal wees. Het dit baie geniet.
Klein goedjies wat kan maak dat dit uitstekend kan word. Tafels, mure en teëls wat los is moet reggemaak word. Groter stort koppe sal geriefliker wees. Beligting by die boma en op die vuur area moet in gesit word. Baie goeie diens gekry en hulle het ook plan gemaak om vir ons lig te verskaf. Waterblok se stort is geskik vir 'n rolstoel, maar indien die trappe na die boma na 'n ramp kan verander sal dit nog beter wees. Dankie.
Great ervaring. Baie rustige en ontspannende opset. As jy 'n natuurliefhebber is, is dit die regte plek vir jou. Ek het 'n baie besige leefstyl en dit was die ideale wegbreek. Abel is baie hulpvaardig en niks is moeite of teveel gevra nie. Hy het meer as net gedoen wat verwag word. Baie dankie vir die puik diens.
Ons was vir tien nagte daar. Die dag met ons aankoms het Abel ons verwelkom wat 'n wonderlike persoon is wat ons met gasvryheid verwelkom het. Die huisies is baie skoon en netjies en die tuine en gras baie netjies. Die swembad baie skoon.
Ons gasheer Abel het ons vriendelik verwelkom, en selfs ook kom groet toe ons moes ry. Sal beslis teruggaan. Die chalet is netjies en skoon, als wat jy nodig het, weg van die stad se lawaai, en die diere is sommer teenaan ons chalet gewees in die aande. Die hoogtepunt vir my klein kinders was toe ons braai, die laaste aand en ek wys hulle om te shhhhs, daai gesiggies was priceless toe hulle die, vlakvarke letterlik 30 m van hulle af sien. Dankie Abel vir jou gasvryheid.
Wat 'n awesome plaas. Die huis is enorm met alles wat 'n vrou nodig het, selfs 'n koekroller (ek het een saamgebring van my huis af en toe was dit verniet). Die rustigheid, die uitsig vanaf die dammetjie en braai area is fantasties. Natuurlik baie warm, maar net so voor jy smelt duik jy in die swembad. Abel is 'n ware gasheer. Ons kon selfs sy bakkie gebruik het vir die wildritte. Baie dankie vir 'n heerlike, ontspannende naweek. Nou kort die veld en die diere net die reën.
Dit was ongelooflik om so naby die diere te kan kom. Om op te staan en die kameelperde staan reg by die kombuisvenster ─ 'n belewenis. Sal definitief weer kom.
Abel was baie vriendelik en gasvry en het ons tuis laat voel. Daar was net die een aand ongelukkig ‘n groep wat tot laat partytjie gehou het. Was baie lekker kuier. Daar moet dalk 'n paar reëls ingebring word vir gaste wat steurnis veroorsaak
Die diere wat gevoer word so naby die blyplek verseker dat jy 'n ongelooflike ondervinding het. Dit is rustig en die perfekte wegbreek en Abel se diens is puik. Hy sorg vir 'n onvergeetlike lekker wegbreek. Dankie. Sien julle gou weer.
Dit was heerlik om van die stad se rumoer af weg te kom. Beplan maar mooi met die kossies anders ry jy ver dorp toe. As jy wil rus en vrede hê, dis die plek.
Die gasvryheid het ons nog nêrens anders gekry nie. Dit is 'n ongelooflike mooi game lodge en pragtige chalets. Dit was so fantasties om die wild te sien wei tussen die chalets. Die wild is gevoer 4 uur in die middag agter ons chalet.
Ontvang deur eienaar Abel. Chalets gerieflik en skoon. Veilig en hulp alle tyd beskikbaar. Heerlike tyd met groep om braaivleisvuur met wild en voëls heeltyd vir besigtiging. Heerlik vir 'n wegbreek.
Dit was 'n ongelooflike wegbreek. Verblyf was baie netjies, goed ingerig alles wat mens nodig het. Baie vriendelike personeel. Wild is regtig baie mooi en gesond. Kan net spesiaal vir Abel baie dankie sê, het regtig ons kleinseun se vakansie spesiaal gemaak. 'n Ware jong man met passie vir wat hy doen. Fantasties. Sal gewis weer besoek.
Was vir my regtig baie lekker, al wat bietjie gepla het, was die WiFi wat nie so lekker opvang nie, maar verder was dit vir my so lekker ek gaan weer gaan.
Die verblyf was uitstaande, niks het ontbreek nie. Die gasvryheid by ontvangs, die rustige omgewing, die heerlike kuier om die vuur saans, absoluut alles maak dit 'n fantastiese wegbreek. Abel is een van die beste bestuurders met wie ons al te doen gehad het. Hierdie was beslis nie ons laaste kuier by Thanizimbi Game Farm nie.
Thanizimbi is 'n perfekte venue vir 'n groot groep mense of familiebyeenkoms. Goed toegeruste kombuis met baie eetgerei. Vriendelike personeel. Pragtige omgewing en natuur.
Die hitte het ons in die aande 'n bietjie ondergekry met die aircon wat nie gewerk het in die hoofhuis nie. Ekstra waaiers sal in die kamers aanbeveel word. Maar die heerlike swembad het ons lekker laat afkoel en almal het hulle gate uit geniet. Pragtige omgewing en natuurlewe. Baie veilig gevoel ten alle tye. Die kombuis was baie goed toegerus gewees met baie eetgerei vir 'n groot groep mense. Dankie, ons het lekker gekuier.